සෞඛ්‍ය අමාත්‍යාංශයේ ක්‍රීඩා පිටියෙන් ආරම්භවීමට නියමිත මාර්ග ධාවන තරගයක් හා පාපැදි තරගයක් මුල් කරගෙන 'හදවතට හදවතක්' සමාජ සත්කාරය හරහා ගාල්ල කරාපිටිය රෝහලේ හෘද රෝග ඒකකයට රුපියල් ලක්ෂ 25ක් වටිනා ආලෝකකරණ උපකරණයක් පරිත්‍යාග කරයි.යුනිලීවර් සමාගමේ ෆ්ලෝරා සමග අත්වැල් බැඳගෙන සිරස ටී.වී හා Yes එෆ්.එම් නාලිකා මේ සමාජ සත්කාරයට මුල පුරයි.හදවතට හදවතක් මාර්ග ධාවන තරගය හා පාපැදි තරගය මේ වසරේ සැප්තැම්බර් 8දා පැවැත්වීමට කටයුතු යොදා ඇති අතර ඒ වෙනුවෙන් පැවැති මාධ්‍ය හමුවකදී ගාල්ල කරාපිටිය රෝහලට මුදල් පරිත්‍යාගයද සිදු කෙරුණි.පිරිමි හා කාන්තා මාර්ග ධාවන තරගයේ පළමු කිලෝමීටර් තුන තරගකාරිත්වයෙන් තොර දිවීමේ ඉසව්වක් ලෙස පැවැත්වෙන අතර පිරිමි තරගය කිලෝමීටර් 9ක් හා කාන්තා තරගය කිලෝමීටර් 6ක් වේ.